
MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


PCC a hasi rekorido na Boneiru 


Progreso lento ta 
mihó ku ningun 
progreso, keda 
positivo i nunka 
entregá. 


Djárason tabata dia mundial di preshon haltu. Den kuadro di e dia, Primary Care Caribbean (PCC) a hasi un rekorido na diferente kompania, 
durante henter siman. Durante nan pasada, a duna informashon den detaye, na tur esnan ku tabata por a haña e informashon durante nan dia 
di trabou. Riba foto na momentu ku nan a bishita Brandwer. 


RINCON DÒRNÁ KU RUINA 

Kaya Maria C. Hellmund-Boom 11 • Bonaire • CN 
T/F: (+599) 717 3243 (24h) • info@consuelomemorial.com • 


No yorá mi, pero kordá mi manera semper mi tabata. 
No biba rabia, bida ta kortiko. 
Selebrá bida mas ku bo por tur dia. 


Ku inmenso tristesa na nos kurason, pero konforme ku 
boluntad di Dios i pa tur kos ku e la hasi i nifiká pa nos, 
nos ta partisipá fayesimento di 


Harold Marius 
Eugenio Sint Jago 


*01-01-1970 13-05-2024 


Na nòmber di su mama: 
Olivia Sint Jago 
Esposa: 
Soeraly Sint Jago-Pourier 
Yunan: 
Mauro Sint Jago-Pourier 
Mecaelan Sint Jago-Pourier 
Zachary Sint Jago 
Zamir Sint Jago 
Rumannan: 
Jose Carlos Sint Jago, Rianda Offerman i R’ devior Sint Jago 
Olivia Sint Jago i Azalia Segura 
Tur tante- i tionan 
Tur prima- i primunan 
Tur su amigu, amiganan i koleganan di OLB i CPO-Kòrsou 


Nos kier a gradisi un i tur ku a mustra atenshon durante 
enfermedat i morto di nos ser keri. 


Akto di entiero ta tuma lugá djasabra 18 di mei. 
Ta risibi bishita di kondolensia di 1’or pa 3’or na Nos 
Consuelo (Bonaire), sigui pa un respons. 
Kremashon ta tuma lugá den seno familiar. 


Nos diskulpa pero no por risibi bishita di kondolensia 
despues di entiero na kas. 


† 


K R A L E N D I J K / 
TRINIDAD 
& 
TABAGO 
-- 
Gobièrnu 
di Trinidad & Tobago a 
organisá eksitosamente 
k o m p e n s a s h o n 
internashonal pa enfrentá 
un derame di petrolero ku 
ta tumando lugá na kosta di 
Tobago, un situashon den 
kua e gastunan di daño por 
yega te na 20 mion dòler. 
E 
inisiativa 
di 


Pa kompensashon derame di petrolio 
Trinidad ta buska fondo ku sede na Reino Uní 


finansiamentu akí a keda 
dirigí 
pa 
kontribushon 
di Trinidad & Tobago na 
e 
fondo 
internashonal 
pa 
kompensashon 
pa 
kontaminashon di hidro 
karbon, FIDAC, fasilitando 
e ayudo finansiero pa e 
esfuersonan di limpiesa. 


Impakto ekonómiko i 
ambiental 
E derame detektá pa 


promé biá 7 di febrüari, a 
afektá e kosta Atlántiko di 
Tobago. El a kousa daño 
signifikativo na e palunan 
di mangel di e isla, un 
zona ekológiko krusial i ta 
representá un menasa pa 
e industrianan di turismo 
i peska, ku ta vital pa e 
ekonomia lokal. 
Petrolero 
tambe 
a 
plama den Laman Karibe, 
representando un riesgo 
pa 
regionnan 
bisiña, 
inkluyendo Venezuela i e 
isla Hulandes Boneiru. 


Detaye di e barku i 
responsabilidat 
E insidente a involukrá 
un lancha usá komo barku, 
konosí komo Gulf Stream, 
ku tabata keda di tou pa 
e toubot Solo Creed. E 
sirkunstansia rònt di e 
derame a kondusí na un 
investigashon 
kompliká, 
ku ta enserá kambio den 
nòmber i propiedat di e 
barku. 
Dia 29 di aprel a 
tuma e desishon pa pidi 
kompensashon 
bou 
di 
e 
konvenshonnan 
di 
responsabilidat 
sivil 
i 
e konvenshonnan di e 
fondo apliká pa e komité 
ehekutivo di e fondo di 
1992. 
E 
desishon 
akí 
ta 
garantisá ku lo distribuí 
kompensashon pa reklamo 
rasonabel relashoná ku e 
derame. 


Koperashon internashonal 
Minister di Energia i 
Industria, Stuart Young, 
a enfatisá e esfuersonan 
ku ta tumando lugá pa 
lokalisá e doño di e barku, 
loke ta krusial pa presentá 
reklamonan nobo. 
E barku tabata bayendo 
Guyana, 
kolektando 
produktonan na Venezuela, 
agregando un dimenshon 
internashonal na e krísis. 
A pidi asistensia di 
vários 
pais, 
inkluyendo 
Tanzania, Nigeria, Panama, 
Aruba i Kòrsou, pa detektá 
propiedat 
i 
fasilitá 
e 
kontesta legal i ambiental. 

KRALENDIJK – Tin 
un fenómeno fastioso pa 
añanan kaba den Rincon, 
esta kaminda e kantidat kas 
no habitá, kombertiendo 
den ruina, ta oumentando. 
Mas i mas ta bini aserka, 
tin bes asta kasnan ku no ta 
asina bieu, esta entre 50 pa 
70 aña. Ta un situashon di 
preokupashon. Den kuadro 
di selebrashonnan di ‘Dia 
di Rincon’ ultimo añanan 
artista Manuela Winklaar 


RINCON DÒRNÁ KU RUINA 


a purba ‘kamuflá’ algun 
dje ruinanan aki, ku ta mas 
den bista, ku su trabou 
artístiko. BONERIANO a 
komprondé ku Stichting 
Cocari II tin bista pa 
situashon aki. 
Tin 
sigur 
sinku 
di e kasnan aki ku ta 
práktikamente den sentro 
di Rincon, asta den Kaya 
Commerce, un dje kayanan 
di mas sentral den e bario. 
Entre otro e anterior Rincon 


Supermarket, pegá kuné 
kas di Pedon Sint Jago, 
na e otro banda di kaya 
dos ruina mas, ku artista 
Manuela Winklaar a duna 
un fachada artístiko. 
Papiando ku hende den 
Rincon 
BONERIANO 
a bin komprondé ku den 
diferente di e situashonnan 
aki 
desakuerdo 
den 
famia 
di 
herederonan 
ta stroba renobashon òf 
restorashon di e kasnan 


aki. Konsekuensia ta ku 
nan kondishon ta sigui bai 
patras, te ora ku no por hasi 
otro ku di basha abou. 
E 
problemátika 
di 
edifisionan bieu ta eksistí 
pa dékadanan kaba. Na 
solamente algun okashon 
a restorá edifisio i kasnan 
den área di Playa. Na 
Rincon masha poko, ku 
ekspeshon di e anterior St. 
Ludovicusschool i anterior 
kas di sùr, un proyekto 
realisá pa Stichting Cocari 
II. 
BONERIANO 
a 
komprondé ku Stichting 
Cocari II, presidí pa un 
rinkonero, Evert Piar, ta 
eksplorando e posibilidat 
kon lo por aportá pa frena e 


fenómeno di kasnan tin biá 
di balor monumental grandi 
ta birando ruina. 
Na 
Playa 
Stichting 
Cocari II a logra kumpra 
e anterior edifisio di kas 
di frater. Pa loke ta trata 
lanthùis 
Karpata 
tambe 
tin plannan basta avansá 
kaba. I nan tin bista riba 
e situashon di kasnan ku 
balor monumental bandoná 
den e bario. 
Un desaroyo positivo 
ta kaminda un empresario 
hulandes oropeo a kumpra 
algun edifisio serka famia 
Schermer di Rincon i a 
restorá, i ta restorando, 
nan. Nan ta kedando hopi 
bunita. 

HUSTISIA 


KRALENDIJK -- Den 
e dianan ku a pasa, a hasi 6 
detenshon pa manehá bou 
di influensia di alkohòl. 
Djárason 15 di mei, 
alrededor 
di 
2’or 
di 
mardugá, a para shofùr 
di dos skuter riba Kaya 
Papa Cornes pa un kontròl 
rutinario. Despues di un 
investigashon, a hasi un 
tèst di supla ku ámbos 
shofùr i a resultá ku nan a 
konsumí mas alkohòl ku 
ta permití. 
Pa e motibu akí a detené 
ámbos pa manehá bou di 
influensia di alkohòl i a 
transportá nan pa Warda 
di Polis pa un análisis di 
rosea. 
A 
konsekuensia 
di 
e resultado di esaki, a 
konfiská reibeweis di e 
dama di inisial F.C.I.W. 
di 20 aña di edat i e otro 
shofùr, e hòmber di inisial 
J.v.M. tambe di 20 aña 
di edat i nan a haña un 
prohibishon pa manehá di 
3 ora. 
Djadumingu 
12 
di 
mei, alrededor di 10’or 
di anochi, a detené e 
hòmber di inisial J.G.F.V. 
di 55 aña di edat riba 
Kaya 
Amsterdam, 
pa 
manehá bou di influensia 
di alkohòl. 
Un patruya a mira e 
sospechoso na momentu 
ku 
e 
tabata 
stashoná 
mitar riba asera. Dor ku e 
parti dilanti di e vehíkulo 
tabatin daño, esaki a hala 
atenshon di e agentenan. 
E shofùr a deklará ku e 
ta bon i ku nada no ta 
pasando. 
Despues di un kontròl 
mas aleu, e sospechoso 
tabata mustra diferente 
karakterístika 
di 
un 


Detenshon pa manehá bou 
di influensia ta sigui 


persona ku ta bou di 
influensia di alkohòl. A 
hasi un tèst di supla kuné 
i a resultá ku el a konsumí 
mas alkohòl ku ta permití. 
A hiba e sospechoso 
Warda 
di 
Polis 
pa 
un análisis di rosea i 
a 
konsekuensia 
di 
e 
resultado 
di 
esaki, 
a 
konfiská su reibeweis. 
Djadumingu 12 di mei, 
alrededor di 7’or di mainta, 
Sentro di Notifikashon a 
risibí notifikashon ku un 
outo a dal den kurá di un 
kas na Kaya Papa Cornes i 
ku e shofùr probablemente 
ta bou di influensia di 
alkohòl. 
Na yegada di e patruya, 
e shofùr tabata mustra 
diferente 
karakterístika 
di un persona bou di 
influensia di alkohòl i 
a hasi un tèst di supla 
kuné. Aki a resultá ku el 
a konsumí mas alkohòl ku 
ta permití. 
A detené e sospechoso, 
e dama di inisial Z.R.S. 
di 46 aña di edat i a 
hib'é 
Warda 
di 
Polis 
pa un análisis di rosea. 
A 
konsekuensia 
di 
e 
resultado 
di 
esaki, 
a 
konfiská su reibeweis. 
Djadumingu 12 di mei, 
alrededor di mitar di tres 
di mardugá, un patruya 
a mira un pikòp riba 
Bulevar Julio Abraham. 
E shofùr tabata mustra un 
komportashon di manehá 
sospechoso i a dun'é 
òrdu pa para. Despues 
di un kontròl mas aleu, e 


sospechoso tabata mustra 
diferente karakterístika di 
un persona ku ta bou di 
influensia di alkohòl. A 
hasi un tèst di supla kuné 
i a resultá ku el a konsumí 
mas alkohòl ku ta permití. 
A 
transportá 
e 
sospechoso, 
e 
hòmber 
di inisial M.L.A.M. di 
53 aña di edat, pa Warda 
di Polis pa un análisis di 
rosea i a konsekuensia di 
e resultado di esaki el a 
haña un prohibishon di 
manehá di 5 ora. 
Djasabra 11 di mei, 
alrededor 
di 
2’or 
di 
mardugá, 
a 
detené 
e 
hòmber di inisial M.Y.C. 
di 29 aña di edat riba 
Bulevar 
Gobernador 
Debrot pa manehá bou di 
influensia di alkohòl. 
A mira e sospechoso 
sin un hèlm bistí riba 
su skuter i a dun'é òrdu 
pa 
para. 
Despues 
di 
investigashon mas aleu e 
sospechoso tabata mustra 
diferente karakterístika di 
un persona ku ta bou di 
influensia di alkohòl. 
A hasi un tèst di supla 
kuné i a resultá ku el a 
konsumí 
mas 
alkohòl 
ku ta permití. A hiba e 
sospechoso 
Warda 
di 
Polis pa un análisis di 
rosea i a konsekuensia 
di e resultado di esaki a 
konfiská su reibeweis. 
E sospechoso a haña 
but tambe pa manehá sin 
un hèlm bistí, sin seguro 
bálido i pa manehá sin un 
reibeweis huntu kuné. 


KRALENDIJK 
-- 
Djamars 14 di mei a 
drenta keho di ladronisia 
di tres tas na un bich 
situá na Bulevar EEG. 
Entre 
kuartu 
pa 
trese i 3’or di atardi, 
deskonosínan a bai ku 
e tasnan. Ta trata di un 
tas chikitu koló pretu 
ku entre otro komo 
kontenido un brel di solo 
sin marka koló bèrdè, 
un reibeweis Hulandes, 
un telefòn koló shinishi 
skur Xiaomi Redmi tipo 
Note 12. 
E di dos tas tabata un 
tas di lomba koló blou ku 
pretu Eastpack U.S.A., 
ku 
komo 
kontenido 
un shùrt koló kòrá, un 
sèrbètè, un pòtmòni ku 


Ladronisia di tas na bich 


sèn kèsh, un spiker JBL 
koló shinishi ku un kaft 
di rùber koló ros rònt di 
dje, un bòshi di yabi i un 
telefòn koló bèrdè kla 
Samsung tipo A14. 
E di tres tas tabata un 
tas chikitu sin marka koló 
pretu, ku komo kontenido 
un pòtmòni koló pretu 
ku sèn kèsh, un pasport, 
un brel Melimelo koló 
bèrdè i un telefòn blou 
kla Samsung tipo Galaxy 
A53. Mas aleu a bai 
tambe ku un telefòn koló 
pretu Oppo tipo A54. 
E tasnan tabata riba 
bich i a bai ku nan na 
momentu ku e doñonan 
tabata 
snòrkel. 
Ta 
investigando e kaso. 


KRALENDIJK 
-- 
Djamars 14 di mei a 
drenta keho di ladronisia 
di un outo koló pretu, 
tipo Land Rover, modèl 
Rage, 
ku 
plachi 
di 
number B-15663. 
E outo tabata stashoná 


Ladronisia di outo 
riba un tereno na Kaya 
Gresia. 
Na 
momentu 
ku e doño tabata den un 
reunion, direpente el a 
mira e outo a kore bai for 
di e tereno. 
E outo no tabata na lòk. 
Ta investigando e kaso. 


K R A L E N D I J K 
-- Alrededor di kuartu 
pasá di kuater djamars 
14 di mei, Sentro di 
Notifikashon 
a 
risibí 
notifikashon 
tokante 
un aksidente entre un 
skuter i un crosser riba 
Kaya Nikiboko Sùit. 
Pa motibu te ainda 
deskonosí, 
e 
dos 


Aksidente entre skuter 
i crosser 


vehíkulonan a dal den 
otro. Dor di esaki ámbos 
shofùr a resultá heridá. 
Ambulans a transportá 
e shofùr di e crosser pa 
hòspital pa tratamentu 
médiko i a trata shofùr di 
e skuter na e sitio mes. 
A 
hiba 
e 
crosser 
Warda di Polis pa mas 
investigashon. 


KRALENDIJK 
-- 
Den oranan di mardugá 
djasabra 11 di mei, Sentro 
di Notifikashon a risibí 
notifikashon tokante un 
bringamentu riba Kaya 
L.D. Gerharts durante kua 
mester tabatin tiramentu 
di bòter i lòsmentu di bala. 
Na yegada di e patruya, 


Insidente di tiramentu 
no a topa ku niun víktima, 
pero sí a haña rastro di 
sanger 
abou. 
Ningun 
persona no a mèldu na 
hòspital 
tampoko 
ku 
herida di bala. Personanan 
presente na e sitio a deklará 
di no a mira ni tende nada. 
Investigashon den e kaso ta 
andando. 

HUSTISIA 


K R A L E N D I J K 
-- Djasabra 11 di mei 
alrededor di mitar di 
shete di atardi, a detené 
e 
hòmber 
di 
inisial 


K R A L E N D I J K 
-- Djaluna 13 di mei 
alrededor 
di 
kuartu 
pasá di unu di mardugá, 
a detené e hòmber di 
inisial U.R.L.R. di 37 
aña di edat riba Kaya 
Korona pa destrukshon. 


K R A L E N D I J K 
-- Djaluna 13 di mei 
alrededor di mitar di 
tres di atardi, Sentro di 
Notifikashon 
a 
risibí 
notifikashon 
tokante 
dos kachó ku a ataká e 
persona ku a mèldu riba 
Kaya Irma. 
Na 
yegada 
di 
e 
patruya, e persona ku 
a mèldu a deklará ku e 
mester a kore pa su bida 
na momentu ku un kachó 
maron i un kachó pretu a 
atak'é. Un di e kachónan 
a mordé tambe na su pia 
robes. 
Durante ku e víktima 
tabata kore, su telefòn a 
kai i kibra. Na momentu 
ku e agentenan a bai e kas 
di e doño di e kachónan, 
a topa ku e dos kachónan 


KRALENDIJK -- Polis 
a konfiská diferente arma di 
kandela falsu ku tabata na 
benta na un supermerkado 
na Boneiru djárason 8 di 
mei. 
Pa e motibu akí a traha 
un akuerdo ku e empleado 
enkargá di e supermerkado 
pa no bestèl ni bende e 
armanan di kandela falsu 
akí mas. 
Arma di kandela falsu 
por 
kousa 
situashonnan 
peligroso pa motibu ku nan 
ta difísil di distinguí for 
di un arma di kandela di 
bèrdat. 
Polis semper ta asumí 
ku un arma ta di bèrdat, 
kual por trese situashonnan 


Arma di kandela falsu konfiská 


peligroso, 
problemanan 
hurídiko, un but, òf te asta 
detenshon. Tambe e por 
hinka 
públiko 
presente 
den pániko, kua ta pone 
seguridat 
públiko 
den 
peliger. 
Pa e motibu aki, KPCN 
i Ministerio Públiko ta hasi 
un yamada urgente na un i 
tur ku ta den poseshon di 
un arma di kandela falsu, 
entregá esaki mas pronto 
posibel na Warda di Polis 
di Playa. Por entregá arma 
di kandela falsu te ku 
djabièrnè 31 di mei, sin 
konsekuensia 
adishonal. 
Den kaso ku hañá bo den 
poseshon di un arma di 
kandela falsu, bo por risibí 


un but, òf por te asta detené 
bo ku chèns di persekushon 
hudisial. 
Aki ta trata di arma 
di kandela falsu ku por 
konfundí ku un arma di 
bèrdat, manera e armanan di 
kandela falsu riba e potrèt. 
Otro arma di hunga ku ta 
opviamente 
identifikabel 
manera un kos di hunga, no 
mester bin entregá. 
Ta 
pidi 
mayornan 
pa papia ku nan yunan 
tokante 
e 
riesgonan 
i 
konsekuensianan di ta den 
poseshon di arma di kandela 
falsu. Huntu por sòru pa un 
komunidat seif dor di tuma 
arma di kandela falsu na 
serio i tuma akshon. 


Kachónan peligroso 
menshoná 
riba 
kaya 
públiko. E kachónan aki 
tabata hopi agresivo i 
tabata kana bai bin. 
A papia ku e doño di e 
kachónan riba esaki i el a 
haña un but pa violashon 
di e ordenansa di kachó. 
Mas aleu e doño di e 
kachónan tabata dispuesto 
pa paga tur daño. 
KPCN 
ke 
hala 
atenshon di doñonan di 
kachó pa tene kachó den 
kurá dor di sòru pa un 
kurá bon será for di kua e 
kachónan no por sali òf pa 
mara e kachó pa prevení 
tipo 
di 
situashonnan 
asin’aki. 
Abo 
komo 
doño 
ta 
responsabel 
pa 
e 
komportashon i treinen di 
bo kachó. 


Detenshon pa maltrato 
i menasa 
J.M.H.C. di 21 aña di 
edat riba Kaya Pueblo 
pa maltrato ku un arma i 
menasa. 
Ta investigando e kaso. 


Detenshon pa destrukshon 
E 
sospechoso 
a 
destruí e porta di dilanti 
di un banko riba e kaya 
menshoná i a duna su mes 
akseso pa drenta den e 
edifisio, paso e no tabatin 
lugá pa drumi. 
Ta investigando e kaso. 


KRALENDIJK – E 
ròl di kordinashon di e 
ministerio di BZK en bista 
di Karibe Hulandes, ta 
trese e mandatario kende 
ta responsabel pa relashon 
di Reino, den un divishon 
kompliká, 
Kontraloria 
General ta konstatá. 
E minister di BZK, 
segun 
WolBES, 
ta 
enkargá ku e kordinashon 
di 
responsabilidat 
pa 
e maneho di Reino na 
Karibe Hulandes. Ku otro 
palabra, e mester garantisá 


Ròl di kordinashon ta trese BZK den divishon kompliká 
e maneho di Reino, sin 
karga responsabilidat den 
kontenido pa e gastunan 
di 
e 
departamentunan 
di 
maneho 
individual. 
Esaki den práktika ta sòru 
pa 
divishon 
kompliká, 
kaminda e minister di 
BZK mester lòbi entre e 
responsabilidat ministerial 
di e departamentunan di 
maneho i su propio tarea, 
pa sòru ku e maneho di 
Reino na Karibe Hulandes 
den su totalidat mester 
ta efisiente. Pa alkansá 


esaki, e ta dependiente di 
e disponibilidat di otro 
ministerionan, pasobra e 
maneho di e ministernan 
mes ta responsabel pa 
tareanan 
di 
Reino 
na 
Karibe Hulandes. Banda di 
esei, Kontraloria General 
ta mira ku solamente plaka 
no semper ta e solushon. 
Hopi 
biá 
maneho 
di 
e 
ministernan 
ta 
hasi 
invershon insidental, pero 
no ta tene kuenta riba nan 
presupuesto pa mantené un 
presupuesto di mas aña. 


Un ehèmpel di esaki, 
ta e medionan pa e plan 
di maneho di naturalesa i 
medioambiente. Pa esaki 
a pone 35 mion euro 
disponibel pa un periodo 
di kuater aña. Pero pa 
kubri e añanan despues, 
no a reservá medio. Den 
su reakshon, Minister di 
BZK, de Jonge, na nòmber 
di Sekretario di Estado van 
Huffelen, ta bisa: “E retonan 
deskribí ta rekonosé e 
ròl di kordinashon na 
Karibe Hulandes. Mi ta 


di akuerdo ku e interes 
menshoná pa garantisá e 
maneho di Reino. Esaki 
ta di importansia pa un 
destinashon 
efisiente 
di gastunan di Reino, 
pa 
gobernantenan 
i 
habitantenan 
di 
Karibe 
Hulandes i tambe pa e 
ministerionan responsabel 
mes 
tambe, 
ku 
pa 
ehekushon di propio tarea 
di Reino hopi biá ta 
dependé di esfuerso di 
kolega mandatarionan.” 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un pro- 
gramashon nobo di 4 ora. 
E programashon aki ta ripití pa 24:00. 


HASI TUR KOS BON I KU 
TUR BO FORSA 
Tur loke bo man haña pa hasi, hasié ku tur bo forsa; 
... Eklesiastes 9:10(BS) 


Esaki ta un dia nobo ku Dios a bendishoná nos kuné. 
Kiko bo ta bai hasi ku e regalo akí? Bo ta konsiente 
ku bida ta un regalo di Dios? Nos niun no sa ki dia 
morto lo bati na porta. 


P’esei e versíkulo di awe mester sirbi komo un 
enkurashamentu pa kada un. Kualke kos ku bini na 
nos man pa hasi, sea chikí òf grandi. Laga nos hasié 
ku tur nos forsa manera ta pa Dios nos ta hasié. 
No laga pa mañan loke bo por hasi awe pa Dios, 
pasobra bo no sa kiko ta di mañan. 
Kiko ta algun kosnan práktiko, chikí i grandi ku nos 
por hasi? Kuminsá na gradisí Dios pa bida i rosea, 
kas, famia, kuminda, trabou, skol, amistat. Ma tambe 
bai ku un pan òf fruta èkstra trabou i skol pa asina 
kompartí; ofresé un lif na esun ku no tin transporte. 
Yuda ku trabou di kas pa un ku no por hasi esaki. 
Instruí bo yu pa hunga ku tur mucha, asta esun ku 
ningun mucha no ke hunga kuné. Asina tin hopi mas. 


Eklesiastes 12:1 ta bisa: Kòrda tambe riba bo 
Kreador den e dianan di bo hubentut, promé ku e 
dianan malu bin i e añanan yega serka, di kualnan lo 
bo bisa: "Mi no tin goso den nan"; Esaki ke men ku 
nos mester siña nos muchanan for di chikitu ken nan 
Kreador ta pa asina nan lanta i hasi bon obra. 
Edat no ta hunga un ròl ora di hasi bon. For di chikitu 
nos por ta hasiendo kosnan ku tur nos forsa pa 
agradá Dios. 


Kiko bon abo ta skohe pa hasi awe? 


Gilda Beukenboom-Sintjago 
Produkshon PGM 


12.00 Herensia: 
Maria Elisabeth Koeks 
13.00 Aki Boneiru: 
Eithel Andres Coromoto 
(Praga) Pourier 
14.30 Herensia Korsou: 
Valerio William 
15.30 BAPA: 
Margo Sterkens i Desiree Philips 


16.00 Herensia: 
Mirtha Leetz Cijntje 
17.00 Rubianonan na Boneiru: 
Mirna Wijman-Dania 
18.00 Herensia: 
Serapio Agustin Pinedo 
19.00 BAPA: 
Salomon (Monchin) Flanders 


20.00 Herensia: 
Gilberto Herrera i Ellen Herrera 
21.00 Makamba na Boneiru: 
Peter van de Mosselaar 
22.00 Herensia: 
Juana Dortalina 
23.00 BAPA: 
Ronald Hoyer 

Multi Servicios Duarte B.V 


ta buska 
- 1 auto-monteur 


Pa inf por yama 
+599 786-1617 


Midea Trading B.V 


ta buska 
- 1 hulp-kok 


Pa inf por yama 
785-8888 


Seres Construction B.V 


ta buska 
- 1 metselaar 


Pa inf por yama 
701-8320 


KRALENDIJK -- E tim 
di Bonaire Bon Transition 
(BBT) ta enfoká riba 
mehorá 
suministro 
di 
kombustibel eksistente i 
desaroyá suministro nobo 
di energia sostenibel pa 
Boneiru. Ku e boletin 
kuartal di BBT, ta tene 
interesadonan informá i 
interesadonan tokante e 
progreso di e proyekto i 
aktividatnan. 
Na mart último, kasi 
henter e tim di BBT tabata 
na Boneiru. E reunion di 
e konseho di supervishon 
a tuma lugá na Museo 
Terramar, 
despues 
di 
kua a invitá e partnernan 
na un reunion informal. 
Entre 
esnan 
presente 
tabata 
e 
outoridatnan 
i 
representantenan 
di 


Tim BBT ta dirigí su mes riba mehorashon di 
suministro di kombustibel eksistente 
ContourGlobal, 
WEB, 
Curoil, BIA, BOPEC i 
Ministerio di I&W. 
E direktor di BBT, 
Walter Wattenbergh, a 
enfatisá e importansia di 
koperashon. Un esfuerso 
komunitario ta nesesario 
pa ehekutá proyekto di 
gran eskala den e tereno 
di energia renobabel i 
almasenamentu sigur di 
fuel. Durante e reunion, 
a 
splika 
desaroyonan 
resien, manera e kambio 
di nòmber di BBT i e 
ko-propiedat di e parke 
di panel solar. Tambe 
a papia di e terminal 
nobo di fuel. Apesar di 
esfuersonan riba e tereno 
di energia renobabel, e 
terminal akí ta nesesario 
pa e almasenamentu i 


distribushon 
sigur 
di 
kombustibel. 
BBT 
ta 
gradisí e asistentenan pa 
a probechá e oportunidat 
akí pa interkambiá idea, 
diskutí 
ophetivonan 
komun 
i 
fortalesé 
e 
kolaborashonnan. 
Un 
bon 
koperashon 
ta 
determinante pa e futuro 
di energia di Boneiru. 
Foto:Riba e foto d.r.p.d. 
Walter 
Wattenbergh, 
CEO, Bas van de Weijgert, 
konsehero legal, Weero 
Koster, presidente Hunta 
di Komisario, Gerjanne 
Voortman, 
konsehero 
di 
komunikashon, 
Douglas van der Veen, 
lider di proyekto, Cees 
den Ouden, CFO, René 
Peters, miembro Hunta di 
Komisario. 

Multi Servicios Duarte B.V 


ta buska 
- 1 auto-monteur 


Pa inf por yama 
+599 786-1617 


Midea Trading B.V 


ta buska 
- 1 hulp-kok 


Pa inf por yama 
785-8888 


Seres Construction B.V 


ta buska 
- 1 metselaar 


Pa inf por yama 
701-8320 


POLÍTIKA 


Multi Servicios Duarte B.V 


ta buska 
- 1 auto-monteur 


Pa inf por yama 
+599 786-1617 


Midea Trading B.V 


ta buska 
- 1 hulp-kok 


Pa inf por yama 
785-8888 


Seres Construction B.V 


ta buska 
- 1 metselaar 


Pa inf por yama 
701-8320 


KRALENDIJK – Den 
e akuerdo lográ djárason 
anochi dor di PVV, VVD, 
NSC i BBB, ta dirigí un 
alinia na relashon di Reino: 
“Hulanda ta konsiderá e 
parti Karibense di Reino 
komo di balor.” 
Por haña bèk e frase den 
e akuerdo den e kapítulo 
‘Goed bestuur en een 
strerke rechtsstaat’. Den e 


Koalishon nobo: 
Parti Karibense di 
balor pa Reino 


enumerashon di gobièrnu 
desentral, 
sinembargo 
tin falta di e término 
entidatnan 
públiko, 
manera tambe 13 biá ta 
referí na konstitushon, 
pero no ta menshoná e 
statuto pa Reino. 
Esaki por tin di aber ku e 
programa di gobernashon 
ku ainda mester stipulá. 


KRALENDIJK/DEN 
HAAG -- E lider di PVV, 
Geert Wilders, ta haña ku 
a skirbi historia awor ku 
su partido ta den sentro di 
poder. Segun e, e solo lo 
bria atrobe na Hulanda i 
hopi kos lo kambia. 
Den e presentashon di e 
akuerdo prinsipal di PVV, 
VVD, NSC i BBB, Wilders 
a enfatisá, entre otro ku lo 
tin e polítika di asilo mas 
estrikto den historia i ku lo 
presentá un lei di krísis di 
asilo. Despues el a agregá 
ku e simpel presentashon 
di e medidanan di asilo lo 
tin un efekto desmotivador 
pa hopi hende bin Hulanda: 
“Mi ta realmente bon biní 
na esei, pasobra nos ta 
realmente e Henkie loko 
di Europa.” E presidente 
di PVV tambe a señalá ku 
e propio rísiko den kuido ta 
baha. El a rekonosé tambe 
ku 
tin 
ekonomisashon 
doloroso den e akuerdo. E 
lider di PVV tambe a bisa 


Wilders na presentashon di akuerdo: 
“Solo ta bai bria na Hulanda” 


ku e partidonan tambe 
mester invertí den otro. 


Hulanda stabil i sigur 
E lider di VVD, Yesilgöz, 
a enfatisá ku e elektorado 
a ekspresá su preferensia 
pa un rumbo di sentro 
derechista i ku VVD awor 
ta asumí responsabilidat 
pa un Hulanda stabil i 
sigur. El a rekonosé ku e 
kuater partidonan a pensa 
hopi biá ku sali huntu lo 
no funshoná, pero ku hopi 
diferensia a keda superá. 
Yesilgöz 
ta 
kalifiká 
siguridat na Hulanda i 


mundu komo un prioridat 
apsoluto. El a señalá entre 
otro ku e gabinete nobo 
tambe kier sigui apoyá 
Ukrania i ku e medidanan 
klimatológiko sensato ta 
kontinuá. 


Mas variedat ku normal 
Presidente 
di 
NSC, 
Omtzigt, a papia na e 
presentashon di un dia 
spesial, pasobra ku kuater 
partido hopi diferente ta 
formando 
un 
gabinete 
ekstraparlamentario. 
Tambe el a bisa ku lo tin 
un poko mas di diversidat 


entre 
e 
partidonan 
ku 
normalmente ta kustumá 
den un koalishon. 
Omtzigt a enfatisá ku e 
elektorado a duna un señal 
kla di ki tareanan mester 
resolvé. Entre otro el a 
señalá ku e gabinete kier 
traha pa mehorá e siguridat 
di eksistensia. Pe, esaki ta 
mas ku un palabra apstrakto 
den e konstitushon. Esaki 
no ta solamente bo entrada, 
pero tambe ta nifiká ku tin 
sufisiente kas. Omtzigt a 
enfatisá ku e akuerdo no 
a keda elaborá ainda pa 
e miembronan nobo di 
Gabinete. E dokumentu 
di 26 página ku a manda 
Tweede Kamer djárason 
anochi, ta pues hopi mas 


kòrtiku ku e akuerdonan di 
e koalishonnan anterior. 


Bon base 
E lider di BBB, Van der 
Plas, a bisa ku e ta hopi 
kontentu ku tur kuater 
partido a logra esaki. El a 
papia di aliadonan nobo 
fantástiko. Tambe el a 
señalá ku nan ta partidonan 
hopi diferente, ku a haña 
otro di tur manera. 
Segun Van der Plas, e 
partidonan a eksperensiá 
hopi ku otro i e base ta bon. 
El a enfatisá entre otro ku 
e plaka adishonal lo bai 
pa kuido di e grandinan i 
ku e impuesto spesial riba 
kombustibel lo no oumentá 
e próksimo aña. 


KRALENDIJK 
– 
Miembro di Tweede Kamer, 
Ingrid 
Michon-Derkzen 
di VVD, ke pa Gobièrnu 
hasi investigashon di e 
oumento di salario mínimo 
pa 
empresarionan 
lokal 
chikitu na Karibe Hulandes 
i e klima di establesimentu 
di e islanan. E miembro di 
Tweede Kamer djaweps 
durante e debate di dos 
minüt ku Sekretario di 
Estado 
van 
Huffelen 
tokante oportunidatnan pa 
islanan BES, a entregá un 
moshon. 
Michon-Derkzen 
ta 
haña e oumento di e salario 
mínimo hustu pa sòru pa tur 
hende riba e islanan por tin 
un eksistensia humano, pero 
esaki no mester bai a kosto 


VVD ke investigashon pa 
efekto mínimo sosial 


di un ekonomia salú i stabil 
kaminda 
empresarionan 
chikí ta un parti importante. 
VVD 
no 
ke 
pa 
e 
kostonan di salario ku a 
subi, por kondusí na retiru 
i bankarota awor ku hopi 
empresario chikitu ta mèldu 


ku e kompensashon den e 
forma di un redukshon di 
premi di dunadó di trabou 
no ta sufisiente. Dor di 
esaki e petishon pa hasi 
un investigashon kaminda 
mester enbolbí tambe e 
kompensashon. 

E anochi di 25 di yüli 1978 e barku di motor Isidel (1) ta 
disparsé den un biahe di Kòrsou pa Boneiru. Tabatin 
7 persona na bordo. Nunka mas a mira e barku aki i su 
tripulantenan. Den un seri di artíkulo BONERIANO ta 
rekonstruí e storia di Isidel, barku di Andres (Buchi) de 
Jongh. 
ISIDEL 
ISIDEL 
E STORIA DI 


Akshon di búskeda 
Buchi de Jongh mes 
tambe a tuma akshon pa 
buska Isidel. El a instruí 
su hendenan pa sali ku 
e barku Isidel III pa subi 
laman pa buska e barku 
pèrdí. Meimei di Isidel i 
Isidel III tabatin tambe 
Isidel II, un barku di palu. 
Pues e tempu ei famia De 
Jongh tabata doño di un 
flota di tres barku, di kua 
Isidel III tabata un barku 
di heru. Jan Thodé tabata 
kapitan di Isidel III. 
Banda di Isidel III, e 
kompania 
BOPEC 
tambe a pone un toubot 
disponibel 
pa 
realisá 
akshonnan di búskeda. 
Bubui Soleano, tripulante 
di toubot, ta kòrda ku nan 
a nabegá oranan largu 
entre Boneiru i Kòrsou i 
tambe a lo largu di kosta 
nort di e último isla aki, 
sin ku nan a mira nada 
di Isidel. Djarason 26 di 
yüli tabatin hopi hende 
riba waf nobo sperando 
riba regreso di Isidel III 
pa tende ku si tabatin 
notisia. Entre e hendenan 
aki tabatin tambe famia 


i konosí di e hendenan 
ku 
tabata 
na 
bordo 
di Isidel. Polis tambe 
tabata riba waf, alabes 
e gezaghebber interino 
di e tempu ei, Medardo 
Thielman. 
Djarason dia 26 di yüli 
atardi e korant NOBO ta 
kuestioná e echo ku ta te 
mitar di nuebe di mainta 
numa a informá Polis di 
Haf di e echo ku Isidel no 
a yega Boneiru e anochi 
anterior. 
Extra, e úniko korant di 
mainta e tempu ei, ta 
publiká djaweps dia 27 di 
yüli 1978: “E búskeda pa 
e barku di karga Isidel te 
ku ayera nochi no tabatin 
ningun 
resultado. 
E 
intenshon ta pa sigui awe 
ku e búskeda, anke ku ya 
a kuminsá teme pa bida 
di e hendenan na bordo. 
Den 
kurso 
di 
atardi, 
Isidel III, despues di hopi 
buskamentu, a informá 
Hato i Fort Nassau ku na 
parti sùit di Boneiru (?) 
nan a mira kahanan bashí 
di limonada ta drif (Isidel 
tabatin 
un 
kargashon 
di limonada na bordo). 


Avionnan di MLD a buska i 
tambe di Boneiru a sali un 
toubot di BOPEC, pero tur 
intento tabata enbano.... 
nada di e barku ni hende”. 
Mas aleu Extra a informá 
ku Polis di Haf di Kòrsou 
no por a sali buska, komo 
ku nan boto no por a subi 
laman grandi. 


Kargashon 
Pa 
loke 
ta 
trata 
e 
kargashon, ta interesante 
pa menshoná ku tabatin 
tambe ròlnan di pelíkula 
na bordo di Isidel. Alfred 
John Moron, yu di Fechi 
Moron, doñonan di Teater 
Roxy, djamars a pone 
e ròlnan aki na bordo di 
Isidel pa hiba pa Diego 
Crestian, ku tabata operá 
Teater Oranje i Teater 
Cinelandia. Alfred John 
Moron sinembargo no a 
sigurá e karga kostoso 
aki 
kontra 
pèrdida 
durante e biahe ku Isidel. 
Normalmente 
mester 
sera un seguro asina. 
Julia Crestian, ruman di 
Diego: “Loke a pasa ku e 
ròlnan di sine aki a trese 
hopi problema despues. 
Mi ruman Diego, ku no 
sa sali for di Boneiru 
fásil, 
mester 
a 
bula 


bin Kòrsou pa atendé 
e asuntu aki ku Alfred 
Moron, komo ku mester 
a paga e kompania ku 
tabata distribuí e ròlnan di 
pelíkula aki. Mi no sa kon 
e asuntu a kaba na final, 
pero Diego no tabatin 
falta. Ta Alfred Moron 
mester a sòru pa sera un 
seguro di transporte pa e 
pelíkulanan”. 


Tristesa 
Famia, amigu i konosínan 
di e personanan na bordo 
di Isidel a biba e siman ei 
den hopi insertidumbre, 
insiguridat 
i 
tristesa. 
Kiko a pasa ku nan 
hendenan? Nan tabata 
na bida ainda? Hopi di 
nan ketu bai tabata karga 
speransa ku tur kos lo sali 
bon i ku lo tin un fin felis. 
Boneiru tabata na luto, 
pero den mente i kurason 
di e famianan tabata biba 
ainda speransa. Speransa 
ku nan hendenan ta na 
bida. Speransa ku Dios 
lo hasi un milager. Den e 
dianan ei Boneiru a hasi 
hopi orashon. Asta a pidi 
santu 
sakrifisionan 
di 
misa, tantu na Misa San 
Bernardo di Playa komo 
Misa Coromoto di Antriol, 


pa pidi Dios trese klaridat 
den loke tabata birando 
e misterio di Isidel. E 
hòmbernan na bordo di 
Isidel no tabata morto. 
Nan no por tabata morto. 
Por lo ménos speransa 
tabata 
mantené 
nan 
ainda na bida.... Djarason 
26 yüli 1978 Olivia Janga, 
yu Angel (Bubu) Janga, 
kende tabata interná na 
Mgr. Verriet Instituut, a 
tende ku Isidel no a yega 
Boneiru. 
Olivia 
tabatin 
15 aña. Un sla duru pa 
un hóben di e edat aki. 
Mesora el a kòrda kon 
un dia anterior su tata a 
bini serka dje i a pidi’é 
pa bai Boneiru kuné e 
atardi ei ku Isidel. “Nan 
a bin bisa mi ku mi tata 
nunka a yega Boneiru. E 
barku ku shete persona 
na 
bordo 
a 
somentá 
kompletamente.... 
Bòi 
Antoin a skirbi un buki 
tokante esaki. Te awe e ta 
un misterio. Niun hende 
sa kiko a sosodé. Si mi a 
bai ku mi tata e dia ei awe 
lo mi no tabata na bida.... 
Esaki ta loke mi ta pensa 
tur ora bai”, Olivia Janga 
a bisa den un entrevista 
ku ‘The Bonaire Reporter’ 
na sèptèmber 2006. 


Olivia Janga, un yu spesial di Angel (Bubu) Janga, 
ku tabata na bordo di Isidel, kasi a bai ku su tata dia 
25 di yüli 1978. 


Isidel na e sitio na unda e sa mara hopi biá den haf di Kòrsou. 

KRALENDIJK -- E 
aspirantenan di Duana/ 
CN ta den nan formashon 
pa bira duanero. 
E 10 aspirantenan ta 
sigui 
e 
‘Taakgerichte 
C-opleiding’ ku ta konsistí 
di tres parti prinsipal: 
e 
módulo 
Agente 
ekstraordinario di polis 
(BAVPOL), e módulo 
Téknika 
profeshonal 
básiko di funshonario-C 
di Duana i e módulo 
Traha di manera dirigí 
riba tarea. 
E formashon a kuminsá 
den òktober 2023 i ta 
dura un periodo di 9 luna, 
unda a tene kuenta tambe 
ku periodo di vakashon i 


Formashon aspirante di Duana/CN 


dia liber di skol. 
Durante di e formashon 
e 
aspirante 
ta 
haña 
diferente materia manera: 
- 
A 
g 
e 
n 
t 
e 
ekstraordinario di polis 
(BAVPOL): 
Derecho 
penal 
i 


prosedimentu 
penal, 
aktitut i kòntròl propio, 
prosèsferbal i aktuashon; 
- F o r m a s h o n 
profeshonal 
Integrá 
(IBT): téknika pa manehá 
violensia; 
-Detenshon 
i 


defensa propio (AZV): 
‘wapenstok’, 
bui 
i 
‘pepperspray’; 
-Estudio di Arma i 
abilidat pa tira; 
-Lei 
di 
Duana 
i 
Impuesto BES (DABES): 
Tarifa, ‘Douanewaarde’, 
‘ V r i j s t e l l i n g e n ’ , 
Outorisashon 
Ofisial, 
ekipahe 
di 
biahero, 
Impuesto; 
- S e g u r i d a t , 
Salubridat, Ekonomia i 
Medioambiente (VGEM) 
leinan 
espesial: 
Lei 
di Arma, Lei di Arma 
di 
kandela, 
Lei 
di 
Remedi, Lei di medio 
líkido, CITES/ Lei di 
fundamentu i protekshon 
di naturalesa BES, lei 
di Opio 1960 BES, Lei 


Veterinario i di produkto 
básiko. 
-Sobra materia manera 
hulandes i Asycuda World 
(esaki ta e sistema ku 
Duana ta uza pa registrá 
tur medio ku e ta uza). 
Na momentu ku e 
aspirante finalisá e tres 
módulonan ku éksito, ta 
nombr’é komo duanero. 
Ta otorg’é un sertifikado 
pa eksámen di materia 
pa nombramentu komo 
funshonario-C di Duana. 
E ora ei ta empeñá e 
duanero ku a kaba su 
estudio 
pa 
Hulanda 
Karibense. 
Ta ubiká e duaneronan 
nobo entre Saba, Sint 
Eustatius i Boneiru. 

Ku hopi plaser Fundashon Eduká Boneiru a presentá e VARIETY FREEDOM 
FESTIVAL 5 di mei 2024 último. Tabata un gran éksito. E fundashons ta orguyoso di 
tur hende ku a hasi e festival akí posibel. 
Festival di Libertat un éksito 

K R A L E N D I J K 
– Djárason tabata dia 
mundial di preshon haltu. 
Den kuadro di e dia, 
Primary Care Caribbean 
(PCC) a hasi un rekorido 
na diferente kompania, 
durante 
henter 
siman. 
Durante nan pasada, a 
duna informashon den 
detaye, na tur esnan 
ku tabata por a haña e 
informashon durante nan 
dia di trabou. Por a tuma 
nota ku hopi hende ta 
interesá pa sa kon ta ku nan 
preshon i hasi pregunta 
kiko ta kousa preshon 
haltu i e síntomanan. Ta 
bon pa sa, loke esnan di 
PCC a menshoná, den 
mayoria kaso, un persona 


PCC a hasi rekorido na Boneiru 
Akshon di konsientisashon preshon haltu 


ku preshon haltu, no tin 
niun keho. Momentu ku 
e kurpa ya tin aña kaba 
ku e situashon sin ta duna 
keho, direpente bo por 
haña bo ku un situashon 
inesperá di malesa. P’esei 


ta importante pa kontrolá, 
si bo preshon ta na òrdu. 
Meta 
di 
e 
bishita 
di personal di PCC na 
diferente kompania ta pa 
konsientisá e hende, kon 
importante ta pa mantené 


e preshon na un nivel 
sano. E ta un di e malesa 
nan ku ta bini dilanti mas 
tantu. Hopi hende no sa 
mes tin ora ku nan tin 
preshon haltu, pasobra 
e kehonan ta mínimo. 
Mayoria biaha ta haña sa 
te na momentu di un ataka 
òf stroke. Tambe nan sa 
yam’é 'silent killer'. 
P’esei 
sostenedónan 
di práktika di ofisina 
di 
dòkter, 
huntu 
ku 
e 
dòkternan 
di 
kas, 
diariamente ta konsientisá 
e pashènt. Durante e 
siman di 13 pa 17 a bai un 
ratu di dia, na e ofisinanan 
di dòkter di kas i ta duna 


informashon i por kue 
preshon di e personal. 
Potrèt ta ilustrá algun di 
e sitionan ku nan a pasa i 
midi preshon di e hende. 

KRALENDIJK 
– 
Isidel Beach Park Bonaire 
(Parke Isidel Boneiru), e 
parke di rekreashon tan 
sperá na rotònde di Hato, 
ta habri su portanan pa 
públiko riba djadumingu 
19 di mei 2024. E apertura 
festivo ta bai akompañá 
ku presentashon di vários 
artista lokal di renombre, 
entre otro Luis Moka, 
Foyan Boyz, FMK i mas! 
E 
evento 
ta 
kompletamente grátis i e 


BOG ta invitá pueblo di Boneiru na apertura 
di Parke Isidel dia 19 di mei 


promé 400 bishitantenan 
ta haña un bríndis di bon 
biní pa konhuntamente 
dal 
un 
salú 
riba 
e 
momentu festivo akí. Pa 
ta sigur ku tur hende por 
presensiá e apertura, for di 
16:00 or te 23:00 or lo tin 
transporte disponibel for 
di Kompleho Deportivo 
Jorge Nicolaas pa Isidel 
Beach Park. 
E proyekto ambisioso 
akí 
ku 
Bonaire 
Overheidsgebouwen 


NV (BOG) a desaroyá, 
ta primintí di bira un 
añadishon 
hopi 
bon 
biní na e fasilidatnan 
rekreativo na nos isla. 
Parke Isidel ta brinda un 
variedat di fasilidat, entre 
otro un bahada pa hende 
ku limitashon físiko pa 
nan haña akseso fásil na 
laman, palapa, kiosko, un 
restorant (ku ta habri su 
portanan na luna di yüli) 
i Wifi grátis. 
Den futuro serkano ta 


bin un ‘slipway’ tambe, 
un lugá pa baha boto 
chikitu. 


Vários posibilidat pa 
rekreashon 
Banda di fasilidatnan 
tradishonal 
e 
parke 
ta 
ofresé 
tambe 
posibilidatnan moderno, 
sostenibel 
i 
aksesibel 
pa 
rekreashon. 
Bishitantenan por disfrutá 
di sitionan pa barbekiú, 
ehersisio pa tantu hóben 
komo hende grandi den 
áreanan pa hasi ehersisio 
i hunga i otro formanan 
di rekreashon, manera 
aksesibilidat ilimitá na e 
bich di Playa Lechi. Parke 
Isidel Boneiru ta primintí 
di bira un lugá vibrante 
di enkuentro pa tantu 
habitantenan lokal komo 
bishitantenan, 
kaminda 
tur hende por gosa di 


e bunita ambiente i e 
diferente posibilidatnan 
di rekreashon ku e parke 
tin di ofresé. 
BOG ta pidi nos 
komunidat pa tesorá e 
parke i konservá esaki 
pa futuro generashonnan. 
‘Parke Isidel Boneiru ta 
un parke úniko di i pa 
nos tur. Nos ta konfia 
ku tur hende lo kuida 
e parke i respetá otro 
bishitantenan.’ Pa mas 
informashon tokante e 
apertura, futuro eventonan 
i pa hasi reservashon pa 
un di e fasilidatnan di e 
parke, bishitá e wèpsait 
www.isidelbeachpark. 
com i/òf download e 
‘mobile app’ Isidel Beach 
Park. Bo por ‘like’ tambe 
nos página di Facebook 
https://www.facebook. 
com/IsidelBeachPark i 
Instagram 

ZHUNG KONG B.V 
ta buska 
- 1X ASSISTENT MANAGER WAREHOUSE 
- 2 X KOK 


-mester tin eksperensia i V.O.G 
Pa inf por yama 717-6688 
òf mail: info@dragoncitybonaire.com 


Artes Piedras B.V 


ta buska 
- 1 Plant Operator 


-mester tin 5 aña di eksperensia 
-mester tin MBO opleiding 


Pa inf por yama 717-9900 


KRALENDIJK – Di e 
30 mion euro ku Den Haag 
a pone disponibel na 2023 
pa Karibe Hulandes, no ta 
mira e efekto sufisiente, 
segun Kontraloria General 
den su investigashon di 
responsabilidat 
publiká 
djárason. 
Kontraloria General ta 
mira ku hopi plaka di e 
ènvelòp Karibe Hulandes 
ta bai pa proyektonan ku 
ta kontribuí na metanan 
for di e akuerdo di 
koalishon, 
pero 
komo 
tin falta di kordinashon 
i afsprak, no por mira 
e afekto adishonal di e 
plaka èkstra akí ainda. 
Tòg 
Kontraloria 


No por stipulá efekto ènvelòp 
Karibe Hulandes 


General ta yega na e 
imaginashon ku for di e 
ènvelòp Karibe Hulandes 
tin kontribushon na e 
metanan. 
E 
mayoria 
plaka 
di 
e 
ènvelòp 
Karibe 
Hulandes 
ta 
bai na e oumento di e 
kompensashon 
liber 
i 
atendé ku pobresa. 
A base di e investigashon 
di Kontraloria General, ta 
yega na e konklushon ku 
kasi tur proyekto finansiá 
for di ènvelòp Karibe 
Hulandes, 
ta 
kontribuí 
na un òf mas meta di e 
ènvelòp Karibe Hulandes. 
No por stipulá e efekto 
di e plaka èkstra for di e 
ènvelòp Karibe Hulandes. 


KRALENDIJK 
– 
Direktiva di Fundashon 
Alzheimer 
Boneiru 
ta 
wak bèk riba un aña 2023 
partikularmente eksitoso ku 
tur loke a logra i tambe den 
añanan anterior. A realisá 
e metanan di e fundashon, 
esta pa duna mas tantu 
informashon 
posibel 
na 
e 
sosiedat 
di 
Boneiru 
pa 
konsiensia 
tokante 
demensia en general i 
alzheimer en partikular. 
Esaki 
presidente 
di 
e 
fundashon, Evert Piar, ta 
skirbi den e relato anual. 
E aña akí un biá mas, 
Fundashon Alzheimer a 
ofresé sa profeshonalnan 
di salú e oportunidat pa 
amplia nan konosementu 


Aña 2023 eksitoso pa Fundashon Alzheimer 


i 
abilidatnan 
dor 
di 
edukashon i entrenamentu 
ku e meta pa mehorá 
e kalidat di kuido riba 
nos 
isla. 
E 
fundashon 
ta hopi agradesido na e 
boluntarionan, donantenan 
i ekspertonan, tantu lokal 
komo di eksterior, pa nan 
ròl i kontribushon den e 
realisashon di e programa 
anual di aña pasá. E 
relato informe ta duna un 
deskripshon general di e 
aktividatnan durante aña 
2023 i a purba pa e relato 
ta kla i briante ku e fotonan 
nesesario. 
Desafortunadamente 
e aña ku a pasa, direktiva 
tambe mester a tene na 
kuenta ku Gobièrnu lokal i 


nashonal a kita e proseso di 
implementashon ku e grupo 
di maneho di demensia 
nashonal for 2019 a trese 
na ehekushon. 
Entretantu, a nombra 
un manager di programa 
ku 
ta 
responsabel 
pa 
konektá i reuní e kadena di 
atenshon na hende grandi 
i implementá rapòrtnan, 
inkluyendo 
e 
plan 
di 
polítika di demensia 2019. 
Esaki ta kontrolá pa un 
‘grupo cockpit’. 
Fundacion 
Alzheimer 
Boneiru no ta forma parti di 
e ‘grupo cockpit’, pero lo 
partisipá den gruponan di 
trabou riba e tema di hende 
di edat i demensia. 
E proyekto ‘No lubidá 


mi’, 
un 
inisiativa 
di 
Fundashon 
Alzheimer 
Boneiru i un estudio di 
akshon pa apoyá kuido 
di 
desensia 
orientadó 
na e personanan na e 
parti Karibense di Reino 
Hulandes, 
liderá 
pa 
Project Bureau Caribbean, 
subsidiá 
pa 
ZonMw, 
lamentablemente a yega 
su 
fin 
prematuramente, 
pasobra 4 di e 6 islanan 
partisipante 
a 
stòp 
e 
proyekto. Direktiva ta den 
kontakto ku ZonMw, ku 
huntu ku Ministerio di Salú 
i Bienestar, ta eksplorando 
kon nan por apoyo e 
terminashon di e proyekto 
akí pa Bonaire a korto plaso 
pa asina ainda por logra 
resultadonan positivo. 
Direktiva di Fundashon 
Alzheimer 
Boneiru 
a 
kuminsá su aña 2024 na 
yanüari ku un simposio 
sustantivo pa hende grandi 
‘Huntu pa un Boneiru 
amistoso ku demensia’, 
ku oradornan di Hulanda 
Europeo i Karibe Hulandes, 


huntu 
ku 
partnernan 
Entidat Públiko Boneiru 
i Alzheimer 
Nederland. 
E simposio tabata hopi 
eksitoso i sigur lo tin un 
kontinuashon. 
Ademas, e programa 
anual pa 2024 ta desafiante 
atrobe ku un enfoke riba 
edukashon i kapasitashon 
adishonal di trahadónan 
di salú na Boneiru i 
den 
kampañanan 
di 
konsientisashon pa krea 
konsiensia 
riba 
e 
12 
faktornan 
di 
riesgo 
di 
demensia. E aktividatnan 
pa lanta konsiensia tokante 
demensia ta fundamental pa 
e eventonan di e programa 
anual. 
Komo direktiva, ta mas 
ku dispuesto pa asumí 
e retonan den aña 2024, 
huntu ku boluntarionan, 
donantenan, 
gobièrnunan 
lokal i nashonal i otro 
interesadonan i kontinuá 
e lucha kontra demensia 
huntu, pa garantisá e kalidat 
di bida di nos sernan kerí na 
nos dushi Boneiru. 

Mare murayanan di un 
restorant chines por a pa- 
pia.... 


AWÈL SÍ! Lo e por a konta 
kon hende desente ta zundra 
palabra malu. 


DEN PASO DI 


BÒI 


E siman aki tabatin 
lansamentu 
di 
otro 
dokumental di video ku 
Fundashon 
Históriko 
Kultural 
Boneriano 
(FuHiKuBo) a produsí, titulá 
‘E último biahe di Isidel’. 


Ayera tardi e presentashon 
ofisial, estreno, a tuma 
lugá na Empire Cinema, 
ku 
komo 
invitadonan 
spesial famia di esnan ku 
a pèrdè nan sernan kerí na 
momentu ku e barku Isidel 


aki a disparsé den e anochi 
di 25 di yüli 1978. 
*** 
E suseso di Isidel aki 
a fasiná mi durante mi 
karera komo skirbidó di 
korant. Ku apénas dos 
aña trahando pa Extra 
m’a haña mi konfrontá ku 
e desaparishon di Isidel. 
Mi mester a kubri esaki 
pa korant, bai tur anochi 
e dianan despues riba 
waf, 
sperando 
regreso 
di toubotnan di BOPEC i 
Isidel 3 ku tabata sali pa 
laman 
buskando 
Isidel. 
Te ainda mi ta kòrda kla 
kon famianan, kargando 
speransa i fe, tabata bai 
riba waf pa tende si tabatin 
bon notisia. Te awe Isidel 
(I) no a regresá. 
*** 
Despues 
di 
desaparishon 
di 
Isidel 
semper e ‘storia di Isidel’ 
a keda kologá den mi 
mente. Mi deseo tabata 
pa a skirbi un buki tokante 
desaparishon 
di 
Isidel, 
pero den e tempu despues 
(dékada ochenta) mi no 
tabatin niun eksperensia 
den 
skirbimentu 
i 
publikashon di buki. E 
persona ku a guia mi riba 
e kaminda aki, di manera 
ku despues, na 1991, e 
buki ‘E último biahe di 
Isidel’ por a sali, tabata 


Wilko Bergmans, eskritor 
hulandes. P’esei tambe 
mi a dediká e dokumental 
ku mésun nòmber ku nos 
a traha na memoria di e 
7 personanan na bordo di 
Isidel, pero tambe na Wilko 
Bergmans. Si no tabata pa 
Wilko, nunka lo mi a skirbi 
e buki aki. Un buki fini 
asina. 
*** 
Anke 
e 
idea 
pa 
e 
dokumental, 
e 
investigashon 
di 
loke 
a 
sosodé, 
a 
bini 
di 
mi, 
realisashon 
di 
e 
dokumental aki no tabata 
posibel 
sin 
aporte 
di 
Anneke Jansen, Emma 
Pratt i Danielson Antoin. 
Mi a hinka e base dje 
dokumental den otro, pero 
ta nan a hinka esaki den e 
flus final, produsiendo un 
hoya di dokumental. Mi ta 
orguyoso di nan. Esaki ta 
e di kuater dokumental ku 
e tim aki ta produsí. Esun 
promé tabata ‘Uní den 
Karnaval’, despues ‘Shon 
Cain’, ‘Simadan’ i Isidel. 


Esun di simadan no a sali 
ainda. E ta bai sali den 
kuater episodio, di kua e 
promé ta kompletamente 
kla, 
di 
dos 
kasi 
kla, 
miéntras ku e dos otronan 
ta den proseso pa realisá. 
*** 
Biniendo 
bèk 
Wilko. 
Tabata un di e personanan 
di mas markante ku a 
krusa mi kaminda di bida. 
E tabata periodista pa 
Telegraaf i eskritor di buki. 
Pa mucha el a skirbi e seri 
di buki di ‘Daan Kaper’, 
miéntras ku di Boneiru 
el a skirbi dos buki: ‘De 
Bastaard van Bonaire’ i ‘De 
witte Dwaas van Bonaire: 
Het leven van een koloniale 
uitbuiter’. Dos buki ku a 
kousa hopi konsternashon 
i kontroversia riba nos 
isla, pasobra anke tabata 
novela (roman), por a 
rekonosé 
fásilmente 
e 
personahenan den e dos 
bukinan aki komo hende 
ku realmente a biba riba e 
isla aki. 
*** 


Wilko Bergmans. 


Kaft di e buki ‘E último biahe di Isidel’. 

Di unda speransa ta bini? 


Papa Francisco 
ta splika nos 


I.Media 


Lo ta bon pa nos sinti laf 
ora nos ta den Misa? 


Mónica Muñoz 


Papa Francisco 
Papa Francisco a kon- 
tinuá ku su serie di kateké- 
sis tokante virtutnan 
teologal i a meditá tokante 
speransa, e kontesta na 
e”pregunta apsoluto” 
“Si falta speransa, tur so- 
bra virtutnan ta kore riesgo 
di derrumbarse”, atvertí 
Papa Francisco den e oudi- 
ensia general di 8 di mei 


2024 riba Plasa di San 
Pedro. 
Den e luna di mei, ku 
Iglesia katóliko ta dediká 
na la Bírgen Maria, un es- 
tatua di Nuestra Señora de 
Luján -un santuario argen- 
tino- a okupá un lugá di 
honor riba podio huntu 
ku Papa durante e oudien- 
sia. 


Kontinuando ku su se- 
rie di katekésis tokante 
virtutnan teologal, Papa a 
meditá tokante speransa, 
ku a definí komo kontes- 
ta pa e “e pregunta apso- 
luto”: “Kiko lo ta di mi? 
Kual ta e destino di mi bi- 
ahe? Kual ta e destino di 
mundu?” 
E speransa kristian, e 


Pontífise a splika, “no ta 
atribuí na e propio mérito- 
nan, […] no ta un kabesura 
di ku nos ke kombensé 
nos”. 
E ta basa den “e 
Resurekshon di Kristu”, ku 
ta duna nos e “sertesa di ku 
ningun derota i ningun 
morto ta eterno”. 
“Si bo no ta kere den 
resurekshon di Kristu, e 
ora ei tur kos ta bisa 
bashí”, e hefe di Iglesia 
katóliko a bisa. 
“Si e kaminda di bida no 
tin sentido, si nada ta na 
prinsipio i na final”, virtut- 
nan ta kombertí den “un 
esfuerso vano”, kontinuá 
Francisco. 
I el a ekspresá e 
dudanan di un hende tèr 
dor di e “desesperashon 
humano”: “E ra purba na ser 
virtuoso, ser prudente, hus- 
tu, fuerte, den humor. 
Tambe e tabata un hòm- 
ber òf un muhé di fe… 


Kua sentido tabatin mi 
lucha? 
Opstákulonan na speran- 
sa Papa Francisco a elaborá 
un lista di aktitutnan ku ta 
opstakulisá speransa: “Nos 
nostalgia, 
[…] 
nos 
melankolia, ora nos ta pen- 
sa ku e alegrianan pasá ta 
derá pa semper, […] ora 
nos ta nos desanimá na 
kousa di nos pikánan, lu- 
bidando ku Dios ta miser- 
ikòrdioso”. 
Tambe pèrdè speransa 
kristiannan ku “no tin e 
balor di tuma desishonnan 
ku ta komprometé nan pa 
henter bida”, el a bisa. 
Por último, e di 266º 
Papa a papia di pasenshi, 
“un virtut ku ta bai ku man 
di speransa”. 
E personanan ku pasen- 
shi […] ta persistí den ke 
pas i miéntras algun tin purá 
i ke tur kos mesora, pasen- 
shi tin e kapasidat di spera”, 
el a deklará. 


Den aktualidat, ta ek- 
sistí personanan ku ta 
konsiderá ku Misa ta laf i 
ku ta ke rekerí kambionan 
hasié mas alegre, pero e 
lo ta prudente i posibel? 
Bida aktual ta eksigí 
mesora, ningun persona ke 
pèrdè tempu den situas- 
honnan ku no ta reportá in- 
teres. 
Pues, ta komprendé ku 
hopi ta deseá ku santa Misa 
ta kambia den sierto aspe- 
ktonan ku konsiderá laf. 
Sin embargo, mester 
komprendé, na promé lugá, 
kiko i pa ken e santa Misa. 
Un santu sakrifisio 
Katesismo di Iglesia 
katóliko ta bisa ku Misa ta 
e “Memorial di pashon i di 
resurekshon di Señor”. 
E ta “Santu Sakrifisio, 
pasobra ku e ta aktualisá e 
úniko sakrifisio di Kristu, 
nos Salbador i ta inkluí e 
ofrenda di Iglesia; òf tam- 
be Santu Sakrifisio di 
Misa, “sakrifisio di ala- 
bansa” (Ech 13,15; cf Sal 
116, 13.17), sakrifisio 
spiritual (cf 1 P 2,5), 
sakrifisio puru (cf Ml 
1,11) i santu, komo e ta 
kompletá i superá tur 
sakrifisio di Aliansa Anti- 
guo (KAT 1330). 
Ningun den su sano hui- 


sio lo pensa pone en- 
tretenementu den un 
sakrifisio. I ménos nos sa 
ku esun ku a muri tabata e 
Salbador di mundu pa 
reskatá humanidat di tur 
su pikánan. 
Pues, e hecho ta invitá 
na un profundo reflekshon 
i interiorización. 
Pakiko nos tin Misa? 
Señor Hesus, despues 
di a multipliká pannan i 
piskánan, El a hasi un 
promesa: duna bida eter- 
no na esun ku lo kome su 
karni i lo bebe su sanger 
(Hn 6, 54). San Huan ta 
splika ku hopi ta skandal- 
isá ora nan a skucha He- 
sus bisando tremendo pa- 
labranan i dikon a 
bandon’é. 
Sin embargo, Señor a 
kumpli ku su promesa, i 
durante e último sena, El 
a enkargá e apóstolnan pa 
selebrá E mes a hasié den 
e momento ei ku nan: 
“Despues Hesus a kohe 
pan, gradisí Dios, kibr’é, 
duna nan i bisa: ‘Esaki ta 
Mi kurpa ku ta entregá pa 
boso. Hasié pa boso kòr- 
da riba Mi.’ Di mesun 
forma, El a kohe e kopa 
despues di sena i bisa: ‘Es- 
aki ta e kopa di e aliansa 
nobo konfirmá ku mi 


sanger, ku lo ta dramá pa 
boso.’” (Lk 22, 19-20). 
No tin ser laf 
Awor, e punto di inter- 
es ta sentrá den si Misa 
ta laf òf no: seguramente 
ku, ora nos konosé un 
persona i nos ta kuminsá 
na stim’é, tur loke e bisa 
nos ta parse nos intere- 
sante i nos ta duna e 
rèspèt ku meresé. 
Di mesun manera, ora 
nos ta konosé balor di 
santa Misa, nos no por 
konsider’é laf, pa lo kon- 
trario, nos ta partisipá ku 
mas amor i agradesimen- 
tu, skuchando ku atens- 
hon kada palabra di e 
saserdote. 
Kada orashon ta un 
compendio di amor di 
Dios pa ku nos, di nos 
akshon di grasia i di re- 
konosementu ku nos 
debe na djE dor di a en- 
tregá su Yu pa nos 
reskate, unda e Iglesia tri- 
unfante ta uni nos pa 
adorá na Señor. 
Pasobra ta Kristu 
mes ku ta dirigiendo na 
nos, i miéntras mundu ta 
eksistí, lo sigui dunando 
su mes atrobe riba altar 
komo víktima agradabel 
na Tata, tal komo El a 
hasi riba krus. 

ARUBA 
ARUBA 


ORANJESTAD 
– 
Autoridadnan 
detene 
un maestro di scol pa 
abuso sexualcontra di un 
alumno. Den e publicacion 
menciona e medio aki no a 
haci mencion di 
nomber di e maestro 
y tampoco di e victima 
ya cu a duna espacio pa 
autoridadnan 
y 
tambe 
dirigentenan 
di 
scol, 
suspende 
temporalmente 


Maestro di scol deteni pa abuso sexual cu alumno 


e maestro aki y pa no 
permiti mas studiantenan 
ser expone n’e peliger 
cu e maestro aki tabata 
representa. 
E acusacion mas serio 
ta di un hoben cu a wordo 
sexualmente 
abusa 
p’e 
maestro aki mas cu cinco 
aña atras pero for di 
fuentenan fidedigno, nos a 
ser informa di e caso aki y 
a sigui busca informacion. 


E caso a bin na atencion 
di autoridadnan ora cu e 
victima a regresa Aruba, 
despues di a ser someti 
na tratamento psicologico 
na 
Hulanda, 
caminda 
specialistanan a dicidi cu 
como parti di su tratamento 
y p’e supera e abuso aki, 
e victima mester entrega 
keho p’asina e por sigui 
dilanti cu su bida. 
E 
victima 
a 
keda 


traumatisa p’e incidente aki. 
El a pasa den situacionnan 
serio caminda entre otro e 
lo a trata di pone fin na su 
bida. El a regresa Aruba 
cu su famia pa inicia e 
proceso hudicial contra di 
su abusado loke porfin a 
bira e caso tambe. 
Tambe tin indicacion cu 
e maestro aki lo a comete 
mas di e actonan aki 
contra otro alumnonan y e 


casonan aki tambe lo ta den 
proceso pa wordo investiga 
mientras cu porfin a dicidi 
di suspende e maestro aki. 
Ta 
di 
lamenta 
cu 
autoridadnan no a actua 
mesora, 
a 
spera 
den 
cierto forma pa haya tur 
informacion, 
confirma 
esakinan prome di por a bay 
over na detene e maestro 
aki pa evita cu e lo a daña 
bida di mas muchanan. 


ORANJESTAD 
– 
Diamars 14 di mei, Prome 
Minister Evelyn Wever- 
Croes a reuni cu Cuerpo 
Consular di Aruba hunto 
cu 
representantenan 
di 
Ministerio 
di 
Relacion 
Exterior di Hulanda. 
E encuentro aki a wordo 
organisa pa e Departamento 


Encuentro cu Cuerpo Consular y Ministerio 
di Relacion Exterior di Hulanda 


di Relacion Exterior di 
Aruba y tambe a conta cu 
presencia di varios otro 
profesional di Aruba. 
E 
intencion 
ta 
pa 
hunto cu Hulanda traha 
un manual protocolar pa 
asina tur e temanan cu e 
consulnan ta encontra a 
diario na momento di sirbi 


nan ciudadanonan, ta ancra 
den un documento. 
Prome Minister ta splica 
cu esaki lo ta un documento 
bibo y por añadi mas 
informacion na caminda 
ora ta necesario. 
“Mi a gradici e Cuerpo 
Consular pa nan presencia 
y pa traha hunto cu nos riba 
e manual aki. 
Tambe mi ta gradici nan 
pa e trabou cu nan ta haci 
pa e ciudadanonan cu nan 
ta representa kendenan a 
bin Aruba y a haci di Aruba 
nan hogar y asina ta yuda 
nos desaroya nos economia. 
Aruba ta un pais den cual 
tin mas di 100 nacionalidad 
ta biba y semper nos ta den 
harmonia cu otro y nos lo 
sigui busca y desaroya mas 
amistad 
y 
colaboracion 
pa asina hunto nos hiba e 
pais aki padilanti”, Prome 
Minister a remarca. 

ARUBA 
STATIA/SABA/ST. MAARTEN 


PHILIPSBURG 
– 
“Nos a trata agrikultura 
komo mal mucha,” Grisha 
Heyliger-Marten, Minister 
di Turismo, Asuntunan 
Ekonómiko, Transporte i 
Telekomunikashon, a bisa. 
Den su diskurso inougural, 
e minister a bisa: “E 
pandemia di Covid-19 a 
mustra nos kon vulnerabel 
nos ta ora nos ta dependé 
kasi 
eksklusivamente 
di kuminda importá pa 
alimentá nos mes.” 
Minister 
Heyliger- 
Marten a anunsiá awor ku 
agrikultura mester risibí 
e atenshon ku e meresé. 
E no ta papia di no duna 
atenshon na e sektor, sino 
ku lo involukrá esnan ku 
ya ta trahando riba dje pa 
diseñá un plan viabel ku 
ta reforsá e produkshon 
di kuminda i kontribuí na 
siguridat alimentisio en 
general. 
E minister a señala 


A trata agrikultura komo mal mucha 


cu tin e necesidad pa e 
gobierno genera fuentenan 
nobo di entrada y atrae mas 
Inversion Straño Directo 
(ed) pa " reposiciona nos 
isla como e luga mas 
atractivo pa haci negoshi.” 
Segun Heyliger-Marten, 
" Esaki ta e momento pa nos 
lanta nos mes i traha huntu 
pa mustra mundu kiko Ta E 
karakter berdadero di San 
Martin.” 
"Ta tempo pa demostra 
kico nos ta referi na ora nos 
ta bisa cu nos ta resiliente. 
Ta tempu pa konta nos mes 
historia i laga mundu henter 
sa ku nos no ta mendigá, 
sino un pueblo orguyoso, 


trahadó, 
inovativo 
i 
amante di libertat.” 
E minister a agregá ku 
a konstruí e isla akí ku nos 
sanger, sodó i lágrima ora 
ku tur otro a bandoná nos. 
Nos a hasi su ekonomia 
un di e mihó den e region 
ora tur otro hende a pensa 
ku nos salu a seka i ku 
nos no tabatin nada mas 
pa ofresé na mundu. Pues 
adiviná kiko, niun hende 
por deskargá nos, pasobra 
nunka nos no a entregá 
nos mes i nos lo no hasié 
awor. 
E éksito den logra tur e 
metanan akí ta rekerí man 
di obra, e minister a bisa. 
“E ministerio di TEATT 
lo no ta un asilo. Nos i 
mi ta referí na henter e 
organisashon, 
lo 
traha 
den estrecho koperashon 
ku otro ministerionan i 
partidonan 
interesá 
pa 
logra e kambio positivo ku 
nos tur ta deseá.” 


ORANJESTAD (EUX) 
-- E etapa di Statia di e 
programa di Plataforma 
di 
Patrimonio 
Karibe 
Hulandes, a inkluí bishita 
na lugánan di patrimonio, 
inkluyendo Iglesia Reformá 
Hulandes, Snoa i Lower 
Town i tambe workshop i 
seshonnan plenario. 
Islanan 
SSS 
tin 
un 
patrimonio riku ku ta abarká 
un meskla di influensia 
Hulandes, 
Afrikano, 
Europeo 
i 
Karibense, 
resultando den un meskla 
kultural úniko. 


Statia a uni pa organisá Plataforma di 
Patrimonio Karibense 
Patrimonio 
ta 
hunga 
un papel krusial den e 
konfigurashon di e identidat 
kultural di e komunidatnan. 
Preservá i selebrá nan 
patrimonio, e hendenan di 
e islanan akí por mantené 
un sentido di pertenensia i 
konekshon ku nan pasado. 
E 
patrimonio 
di 
e 
islanan aki ta reflehá nan 
importansia históriko komo 
kolonia i puesto di avanse 
komersial. Komprondé e 
patrimonio akí ta esensial 
pa komprondé e historia 
di e islanan, inkluyendo 
nan 
interakshon 
ku 
e 
kolonisadornan 
Europeo 
i e impakto di e komersio 
transatlántiko di katibu. 
Ta bisa ora un historia 
kaba, 
ta 
kuminsá 
un 
otro. 
Esaki 
ta 
bèrdat 
di e lantamentu di 12 
di yüni 1848 na Statia. 
E 
informashon 
di 
e 
lantamentu a keda kompartí 
pa Raymond Hernández, 
direktor 
di 
Archivo 
Nashonal di Aruba, durante 
e etapa di Statia di e 
plataforma resien organisá 
di 
patrimonio 
Karibe 
Hulandes, konhuntamente 
pa 
Statia, 
Saba 
i 
St. 
Maarten. E informashon 


akí tabata inkluí un karta 
di 30 di desèmber 1863 
di Ja de Veer na nòmber 
di Charles Mussenden di 
Statia, tokante e paradero di 
Valentine Simmons, kende 


tabata parti di e rebelion. 
Tin hopi otro referensia na 
e rebelion di 1848 na Oscar, 
Abraham i Valentine. 
E importansia ku e 
islanan Karibe Hulandes 


ta traha huntá den nos 
pasado kompartí i futuro 
dokumentando, ta esensial 
i ta spera di solidifiká e 
akuerdonan di trabou entre 
Aruba i Statia. 

ARUBA 
KÒRSOU 


WILLEMSTAD 
-- 
Djamars atardi un kandela 
a hasi daño serio na e 
promé piso di e edifisio 
di Duana na Handelskade 
den Punda. 
E 
kandela, 
ku 
a 


Kandela a destruí ofisina di Duana 


kuminsá banda di kuartu 
pa seis a kousa daño grandi 
den interior di e edifisio. 
Polis i Brantwer a keda 
alertá 
rápidamente 
ora 
ku huma a sali for di e 
edifisio. Polis a sera e área 


mesora pa warda yegada 
di Brantwer di Steenrijk. 
Na yegada, bomberonan a 
drenta e edifisio mesora pa 
kombatí e kandela. Aunke 
a paga e kandela mesora, 
el kousa hopi daño. 


WILLEMSTAD 
-- 
Durante Siman Museo 
di 16 pa 19 di mei, 
Museo Yubi Kirindongo 
ta organisá un evento 
spesial pa rekoudá fondo 
na sosten di arte. E evento 
ta tuma lugá dia 18 i 19 
di mei na Museo Yubi 
Kirindongo, 
na 
Ser’i 


Durante Siman di Museo 
Museo Yubi Kirindongo ta organisá evento pa rekoudá fondo 


Kandela. 
Komo parti di e evento 
akí, ta pidi tur bishitante 
pa duna sinku florin. 
Ta usa e donashon akí 
direktamente pa apoyá 
e kolekshon aktual di e 
museo i pa desaroyá un 
programa edukativo ku ta 
involukrá e komunidat i 


ta brinda oportunidatnan 
edukativo 
tantu 
na 
hóbennan komo adulto. 
Nella Kastaneer, di 
e ekipo di Museo Yubi 
Kirindongo, a kompartí 
lo siguiente: “Nos ta 
komprometí pa preservá 
nos balioso kolekshon i 
na mes momento tin un 
impakto 
positivo 
riba 


komunidat 
atraves 
di 
edukashon. Ku bo sosten, 
nos por sigui ku e mishon 
akí i preservá bida den 
arte na Kòrsou.” Ademas 
di apoyá un organisashon 
di 
benefisensia, 
bishitantenan por disfrutá 
di un eksperensia riku 
durante 
e 
evento 
di 
rekoudá fondo. Ta invitá 


pa partisipá i asina konosé 
e museo, kaminda e guia ta 
duna informashon amplio 
tokante e storianan tras di 
e obranan di arte. 
E bishitantenan tambe 
por disfrutá di refresko, 
sòpi i músika, miéntras nan 
ta gosa e impreshonante 
mundu artístiko di Yubi 
Kirindongo. 


W I L L E M S T A D 
-- Den un operashon 
di 
kontròl 
na 
gran 
eskala na vários sitio 
di 
konstrukshon, 
outoridatnan a arestá 12 
persona djamars. Nan no 
por a mustra nan papel. 
Mas 
lat 
e 
mesun 
dia, dos di nan a keda 
liber, 
miéntras 
ku 
e 
otronan no a presentá 
nan dokumentonan legal 
ainda. 
Polis, 
SOAW, 
BAB, 
Imigrashon 
i 
otro 
departamentonan 


Diesdos detenshon 
Kontròl grandi na proyektonan 
di konstrukshon 


gubernamental, a realisá 
un kontròl di rutina na e 
sitio di konstrukshon di 
Pen Resort na Pietermaai 
i 
otro 
proyekto 
na 
Saturnusstraat. 
E tim multidisiplinario 
a verifiká e dokumentonan 
relevante i a verifiká 
sí 
tabatin 
trahadónan 
estranhero presente sin 
pèrmit di trabou. Tambe a 
analisá sí e leinan laboral 
a keda kumplí na fabor di 
e trahadónan i sí a hasi 
e pagonan di impuesto 
nesesario. 

Staf i personal di Bonnie Real Estate Bonaire a uni forsa pa laba outo ku e meta pa 
rekoudá fondo pa banko di alimento di Boneiru. Esaki a sosodé durante e Segundo 
‘RED DAY ku nan a organisá. Asina e kompania ke duna bèk na komunidat. 
Laba outo pa yuda banko di alimento 


Ònderstant partikular 


Bo tin tiki entrada i diripiente bo tin gastu grandi nesesario ku bo no 
por paga? E ora ei unidat SZW di RCN kisas por yuda bo ku ònderstant 
partikular. Por ehèmpel si bo tin mester di un kama, frizjidèr òf 
wasmashin, paña i artíkulo pa beibi òf artíkulo di skol pa mucha den 
enseñansa sekundario. 


Pa ònderstant partikular bo mester ta por lo ménos 5 aña inskribí, tin mas 
di 18 aña i ta gana ménos di 120 porshento di e suèldu mínimo legal den 
bo kas di famia. 


Bo ke sa mas òf bo kier pidi ònderstant partikular? Pasa serka nos di 
djaluna te ku djaweps entre 8 or i 10 or di mainta, manda un e-mail pa 
onderstand@rijksdienstcn.com òf yama/whatsapp 795 5053. 


Ku plaser nos ta yuda bo! 

KRALENDIJK 
-- 
Normalmente 
Bondigro 
no ta haña nesesario pa 
reakshoná riba tur kos, 
pero komo konsekuensia 
di un mensahe publiká 
resientemente, ke informá 
ku Bondigro no ta rekonosé 
su mes den e imágen ku ta 
sali. 
Kisas e tabèl akí ta duna 
un sierto klaridat. Sí un 
artíkulo a bira mas karu, 
esaki no nesesariamente 
ta nifiká ku kumpra na 
Bondigro a bira mas karu. 


Bondigro ta aklará 


Manera e tabèl ta mustra, 
tambe a haña alternativanan 
ku ta hopi biá mas barata ku 
na kuminsamentu di aña, e 
periodo tabata yanüari pa 
febrüari. Ta solamente kon 
ta wak, tempu lo bisa esei 
i por lo ménos Bondigro lo 
sigui hasi tur loke ta posibel 
pa Bonaire ta pagabel. 
Bondigro ke proponé 
tambe pa kuminsá un tabèl 
adaptá na e liña direkto di 
redukshon di preis, basá 
riba preisnan di benta 
aktual dia 14 di mei 2024. 


